Diari Oficial de la Generalitat Valenciana


Sumari del DOGV 7949, del 02-01-2017 (2016/9570)

Notificació de la sentència dictada en el procediment ordinari número 642/2015.
-------------------------------------------------------------------------------

### Dades del document

Número de DOGV
:   7949

Data del DOGV
:   02-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9570


Organisme emissor
:   Jutjat de Primera Instància Número 6 de Paterna

Tipus de document
:   Edicte

Notificació de la sentència dictada en el procediment ordinari número 642/2015. [2016/9570]  
Procediment ordinari número 000642/2015-2  
Sobre: ordinaris.  
Descripció de la peça: -  
Procediment origen: número  
Demandant: Cafento Levante, SL.  
Procuradora: María Gisbert Rueda.  
Demandats: Kafepolis Servicios Cafeteros, SL, Juan Manuel Hueso Soler, M.ª Josefina Martínez Ramada, Julián Bermejo Bastante i M.ª Teresa Crespo Pérez.  
Procurador/a: -  
  
María Macías Sánchez, lletrada de l'Administració de justícia del Jutjat de Primera Instància número 6 de Paterna, faig saber que en el procés civil seguit en aquest jutjat amb el número 000642/2015, a instàncies de Cafento Levante, SL, contra Kafepolis Servicios Cafeteros, SL, Juan Manuel Hueso Soler, M.ª Josefina Martínez Ramada, Julián Bermejo Bastante i M.ª Teresa Crespo Pérez, s'ha disposat la notificació de la sentència a Kafepolis Servicios Cafeteros, SL. A continuació s'insereix la resolució esmentada:  
  
«Jutjat de Primera Instància número 6 de Paterna  
Avinguda de Vicente Mortes Alfonso,104 (seu judicial)  
Telèfon: 357 732 178.  
NIG: 46085-92-7-2381-9099777.  
Procediment: Assumpte civil 000642/2015.  
Sentència número 79/2016  
Jutgessa que la dicta: Gema Sánchez Pina.  
Lloc: Paterna (València).  
Data: 9 de juny de 2016.  
Part demandant: Cafento Levante, SL.  
Procuradora: María Gisbert Rueda.  
Part demandada: Kafepolis Servicios Cafeteros, SL, Juan Manuel Hueso Soler, M.ª Josefina Martínez Ramada, Julián Bermejo Bastante i M.ª Teresa Crespo Pérez, en rebel·lia.  
Objecte del judici: ordinaris.  
  
Antecedents de fet  
Primer. Per torn de repartiment va correspondre a aquest jutjat la demanda de judici ordinari interposada per la procuradora María Gisbert Rueda, en nom i representació de la mercantil Cafento Levante, SL, contra l'entitat Kafepolis Servicios Cafeteros, SL, i María Josefina Martínez Ramada, Juan Manuel Hueso Soler, Julián Bermejo Bastante i María Teresa Crespo Pérez, prenent com a base els fets que hi consten i que es consideren reproduïts, i, després d'al·legar els fonaments que va estimar aplicables, va acabar sol·licitant que amb els tràmits legals previs es dictara sentència en el sentit establit en la pètita de la seua demanda.  
Segon. Una vegada admesa a tràmit la demanda, es va citar a termini els demandats perquè dins del termini de 20 dies comparegueren i la contestaren, cosa que no van efectuar, i se'ls va declarar en situació processal de rebel·lia.  
Tercer. El dia assenyalat va comparéixer únicament l'actora, degudament assistida i representada, i es va obrir el període de proposició de prova de conformitat amb l'article 429 de la Llei d'enjudiciament civil.  
La demandant va proposar la documental, i es va considerar reproduïda la que acompanya a la demanda. Una vegada admeses les proves pertinents, la part actora va sol·licitar que, de conformitat amb el que disposa l'article 429.8 de la Llei d'enjudiciament civil, resten les actuacions per a sentència, cosa que es va disposar d'aquesta manera.  
  
Fonaments de dret  
Primer. La part actora formula una acció contra l'entitat Kafepolis Servicios Cafeteros, SL, i María Josefina Martínez Ramada, Juan Manuel Hueso Soler, Julián Bermejo Bastante i María Teresa Crespo Pérez, mitjançant la qual sol·licita que es dicte sentència que declare la resolució per incompliment dels contractes ECL/101720, ECL/101712, ambdós de data 5 d'agost de 2010, que es declare la resolució per incompliment de l'acord de reconeixement i ajornament de deute de data 7 de març de 2012 i que condemne els demandats, solidàriament, a abonar a la part actora la suma de 15.540,74 euros, quantitat que correspon als conceptes següents:  
1. La quantia de 4.284,38 euros, més interessos de conformitat amb la Llei 3/2004, que correspon a l'import pendent d'abonar del préstec concedit per l'import de 12.000 euros.  
2. L'import de 22,99 euros per la despesa produïda com a conseqüència de la devolució de les dues lletres de canvi atorgades per l'entitat demandada a l'actora.  
3. La quantitat d'11.233,37 euros, més interessos de conformitat amb la Llei 3/2004, com a conseqüència de l'incompliment de l'acord de reconeixement i ajornament de deute de data 7 de març de 2012.  
4. Així com que es condemne l'entitat demandada, Kafepolis Servicios Cafeteros, SL, a indemnitzar la mercantil actora mitjançant l'abonament de 13.518,85 euros, en funció del consum compromés i no realitzat de conformitat amb el que estableix l'estipulació 7a del contracte, més els interessos de conformitat amb la Llei 3/2004, tot això amb la condemna a costes.  
Segon. Resta acreditat amb la documental aportada per la part actora que, amb motiu de les relacions comercials que hi ha hagut entre la demandant i Cafento Levante, SL, les parts litigants van subscriure el 5 d'agost de 2010 un contracte de col·laboració comercial de subministrament en exclusiva i préstec per part de l'actora on es va acordar el següent:  
Estipulació tercera: en contraprestació a l'exclusivitat esmentada en l'estipulació segona, Cafento lliura al client, i aquest contracte serveix com a justificant de recepció, la quantitat de 12.000 euros (dotze mil euros) mitjançant el pagaré número 6.070.584, emés per l'entitat financera La Caixa en data 5 d'agost de 2010, que té la data de venciment el 20 d'agost de 2010, en concepte de préstec sense interessos.  
  
Es va acordar l'amortització del préstec mitjançant el pagament de 60 quotes mensuals a raó de 200 euros al mes. La demandada s'obligava, de forma exclusiva, a comprar a Cafento productes com ara café, solubles, sucre, endolcidors, infusions, xocolate, etcètera, fins a arribar a un volum total de compres de 8.060 kg.  
Posteriorment, en data 20 d'abril de 2011, l'entitat demandada va subscriure novament amb l'actora un annex a l'anterior contracte de subministrament en exclusiva pel qual s'incorporava una nova estipulació: «tercera bis», on se li concedia un altre préstec, sense interessos, per l'import de 10.000 euros. L'esmentat import es va lliurar mitjançant un pagaré amb data d'emissió de 14 d'abril de 2011 i data de venciment de 15 de maig de 2011. Les parts van acordar que aquesta quantitat es tornaria a Cafento mitjançant l'abonament de tres rebuts amb venciment mensual per l'import de 833,33 euros, sent-ne el primer venciment el 15 de juny de 2011.  
La demandada no va complir amb el que s'havia acordat, de manera que el 7 de març de 2012 els litigants van subscriure un acord de reconeixement i ajornament de deute, on, per un costat, els deutors es feien responsables directes del deute reconegut per l'import de 14.189,71 euros i es comprometien a abonar a la demandant la indicada quantitat en concepte de cancel·lació de deute pendent i, per un altre costat, es comprometien a seguir abonant les quotes dels altres dos préstecs que continuaven vigents fins a fer la liquidació total del deute, acord que també va resultar incomplit, ja que els demandats no han tornat l'import del préstec concedit dins dels terminis pactats ni han complit amb el que van pactar en l'acord de reconeixement de deute, i també van incomplir l'obligació d'adquirir productes de la marca Cafento Levante a què s'havien compromés. L'import total del deute fa la suma de 15.540,74 euros.  
Per una altra part, el contracte de subministrament en exclusiva de data 5 d'agost de 2010 establia en la seua estipulació 7a, apartat segon, que en cas d'incompliment de les altres obligacions contractuals, Cafento podria resoldre el contracte tot considerant vençut el préstec esmentat en l'estipulació tercera i reclamar del client el pagament de la quantitat que se li deu, així com una indemnització de danys i perjudicis de 5 euros per quilogram de café que faltara per consumir fins a arribar a la quantitat pactada. D'aquesta manera, consta acreditat documentalment que la demandada només ha consumit 2.652,54 kg dels 8.060 compromesos, per la qual cosa pertoca, de conformitat amb el que se sol·licita, condemnar la demandada a l'abonament de la suma de 13.518,85 euros, quantitat que reclama l'actora davant l'incompliment de la demandada, malgrat que la quantitat deguda per aquest concepte fa la suma de 27.037,70 euros.  
Atés que l'actora ha acreditat degudament amb la documental aportada els fets en què fonamenta la seua pretensió, pertoca l'estimació íntegra de la demanda interposada.  
Tercer. Que de conformitat amb el que s'estableix en el paràgraf primer de l'article 394 de la Llei d'enjudiciament civil, pel fet d'haver sigut estimada de forma íntegra la demanda, pertoca la imposició de costes a la part demandada.  
Vistos els articles esmentats i tots altres que hi són aplicables de manera general i pertinent.  
  
Dispositiva  
Estime de forma íntegra la demanda interposada per la procuradora María Gisbert Rueda, en nom i representació de la mercantil Cafento Levante, SL, contra l'entitat Kafepolis Servicios Cafeteros, SL, i María Josefina Martínez Ramada, Juan Manuel Hueso Soler, Julián Bermejo Bastante i María Teresa Crespo Pérez:  
- Declare la resolució per incompliment de la demandada dels contractes números ECL 101720 i ECL 101712 de data 5 d'agost de 2011.  
  
- Declare la resolució per incompliment de la demandada de l'acord de reconeixement i ajornament de deute de data 7 de març de 2012.  
  
- Condemne els demandats a abonar a la part actora la suma de 15.540,74 euros que es correspon amb els conceptes següents:  
1. 4.284,38 euros, més interessos de conformitat amb la Llei 3/2004, que correspon a l'import pendent d'abonar del préstec concedit per l'import de 12.000 euros.  
2. 22.99 euros, per la despesa produïda com a conseqüència de la devolució de les dues lletres de canvi atorgades per la demandada a l'actora.  
3. 11.233,37 euros, més els interessos corresponents de conformitat amb la Llei 3/2004, com a conseqüència de l'incompliment de l'acord de reconeixement i ajornament de deute.  
- Condemne l'entitat Kafepolis Servicios Cafeteros, SL, a pagar a l'actora la suma de 13.518,85 euros, en concepte d'indemnització, de conformitat amb el que estableix la clàusula 7a, punt 2, del contracte de subministrament en exclusiva de 5 d'agost de 2010.  
S'imposen les costes a la part demandada.  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació, de què coneixerà l'Audiència Provincial de València, dins dels 20 dies següents comptadors a partir de la notificació.  
Aquesta és la meua sentència, de la qual porteu un testimoniatge a les actuacions que l'han motivada i deixeu-ne l'original al llibre de sentències, que pronuncie, mane i firme.  
Publicació. La sentència anterior ha sigut donada, llegida i publicada per la jutgessa que la va dictar, mentre celebrava audiència pública el dia de hui, cosa de la qual jo, la lletrada de l'Administració de justícia, done fe. Paterna, 9 de juny de 2016.»  
I perquè valga de notificació a la persona anteriorment indicada, expedisc aquest edicte perquè es publique en el Diari Oficial de la Generalitat Valenciana.  
  
Paterna, 21 de novembre de 2016.- La lletrada de l'Administració de justícia: María Macías Sánchez.